ועדת הכספים, כנסת 25, פרוטוקול מספר 38, 2023-01-24 00:00

משה גפני: שלום

משה גפני:  אני מתכבד לפתוח את ישיבת ועדת הכספים

משה גפני:  אנחנו מתחילים את הישיבה בדיון על תקצוב פעילות מרכז הארגונים של ניצולי השואה בישראל במסגרת ציון הכנסת את יום הזיכרון הבינלאומי להנצחת קורבנות השואה ויום המאבק באנטישמיות

משה גפני:      אני מקדם בברכה את סגן השר במשרד ראש הממשלה וסגן שרת התחבורה אורי מקלב

משה גפני:  אתה עוסק בנושא ניצולי השואה

אורי מקלב: שורדי השואה

משה גפני: שורדי השואה

אורי מקלב: השם הרשמי שלנו הוא ניצולי השואה

אורי מקלב:  צריך להיות צמוד לשם הרשמי

משה גפני: אנחנו בוועדת הכספים מלווים את הנושא הזה של שורדי השואה כבר הרבה מאוד שנים

משה גפני:  מאחר שאני ותיק בכנסת אני רוצה לומר לך אדוני סגן השר שהנושא של שורדי השואה וניצולי השואה היה בתחתית המדרג

משה גפני:  היה מצב שבאמת התקנאנו בממשלת גרמניה שהיא נתנה את הסיוע ואנחנו היינו אי שם רחוק

משה גפני:  אני מדבר על לפני הרבה שנים

משה גפני:  זה היה דבר שמבחינתי כחבר כנסת היה נורא ואיום

משה גפני:  יש לנו חוב מוסרי, ציבורי אמיתי לאנשים האלו

משה גפני:  אז הייתה ועדת דורנר שאחרי היה קידום גדול של הנושא הזה בוועדה הזאת אף על פי שדורנר הייתה שופטת ואני היום לא בדיוק החסיד של השופטים

משה גפני:  אבל זה לא נכון

משה גפני:  אני אומר את זה בהומור

משה גפני:  היא עשתה עבודה יוצאת מן הכלל

משה גפני:  באמת

משה גפני:  היה קידום של הנושא ולאחר מכאן כאן

משה גפני:  אנחנו היינו כאן בישיבות עם השגריר הגרמני ועם השגריר ההולנדי

משה גפני:  ברוך השם הגענו למצב כזה שבו אנחנו צריכים עכשיו לסייע לניצולי השואה שמקבלים את הרנטה הגרמנית מכיוון ששם יש הרבה דברים שאין אותם שם ויש אותם כאן

משה גפני:  אנחנו - ממשלת ישראל או ממשלות ישראל וכנסת ישראל – התקדמנו מאוד מאוד בסיוע הזה

משה גפני:  עדיין לא מספיק אבל אנחנו עושים את כל מה שנדרש בעניין הזה ונמשיך ללוות את האנשים החשובים האלה שאנחנו חייבים להם את כל מה שהם זכאים לו

משה גפני:      אדוני סגן השר, אם אתה תרצה לומר כמה מילים קודם, בבקשה

משה גפני:  לאחר מכן אני אבקש מקולט אביטל לדבר לגבי הנושא של הארגונים

אורי מקלב: תודה רבה אדוני היושב ראש

אורי מקלב:  אני מרגיש באיזשהו מקום סגירת מעגל מאחר שלפני כמה שבועות קיבלתי את האחריות במשרד ראש הממשלה על הרשות לזכויות ניצולי או שורדי השואה

משה גפני: אני יכול לדעת איך קוראים לרשות?     

אורי מקלב: השם הרשמי הוא ניצולי שואה

קריאה: הרב לאו אמר שכל מי שהיה בשואה הוא ניצול שואה וכולנו כאן שורדי שואה

קריאה: להפך

משה גפני: איך קוראים לרשות?     

אורי מקלב: ניצולי השואה

אורי מקלב:  אני חושב שאנחנו צריכים להיצמד לשם הרשמי של הרשות לניצולי השואה

אורי מקלב:  גם אם נכנס לפרוטוקול שורדי, זה הכול נכון, אבל השם הרשמי ניצולי השואה

קריאה: גם החוק מדבר על ניצולי השואה

אורי מקלב: אני רוצה לומר לך שמעשי ידיך, השפעותיך ופעולותיך ברשות הניבו פירות טובים מאוד

אורי מקלב:  אני מצאתי רשות שפועלת באופן מאורגן מאוד, יעיל מאוד, עם הרגשת שליחות ואחריות גדולה מאוד

אורי מקלב:  מרגישים את המרוץ נגד הזמן

אורי מקלב:  זה באמת יוצא דופן שרשות ממשלתית פועלת באופן כזה שלא צריך לבקש ממנה אלא היא רוצה לתת, עד כדי כך שהיא מגיעה לבית של מישהו שזקוק לה

אורי מקלב:  יש מעטפת שלמה בהרבה נושאים שהמנכ"לית והעובדים האחרים יאמרו זאת

אורי מקלב:  אני לא ארחיב

אורי מקלב:  פעולות, תמיכה, עזרה וליווי לכל ניצולי השואה

אורי מקלב:      ראיתי ייעול גדול מאוד, איגום משאבים שזה בעצם חלק מהסיבה שהקימו את הרשות, גם מקבלים אתה שירות בצורה הכי נגישה שיכולה להיות, במרחב שניצולי השואה צריכים אותו

אורי מקלב:  כל הזמן רוצים ללמוד ולאחרונה צריכים להתמודד עם עוד דברים מורכבים

אורי מקלב:  מתברר שגם ניצולי שואה שלא היו זקוקים או הפנימו את כל מה שהם עברו במשך עשרות שנים, דווקא בשנים האלה בהן הם הגיעו לגיל מבוגר, אולי בגלל החולשה הגופנית והגיל, אין להם את הכוח ואת הגבורה שהייתה להם עד עכשיו כשיכלו להתמודד באופן אישי אבל היום הם גם מדברים על כך, ויש לזה משמעות מאוד גדולה שניצולי שואה מדברים מה שלא עשו במשך 70 או 80 שנים

אורי מקלב:  לפעמים יש לנו תפקיד גם כלפי המשפחה ששומעת, כלפי הקרובים ששומעים, כלפי הקהילה בה הם נמצאים והתיעוד שצריך להיעשות בעקבות כך, אבל גם יש להם התמודדויות לא פשוטות אישיות

משה גפני: מה לא בסדר? זה התפקיד שלנו

אורי מקלב: קודם כל צריך לומר את החלק היותר טוב

משה גפני: זה בסדר גמור

משה גפני:  נכון, אני מצטרף לזה

אורי מקלב: מה שלא בסדר

אורי מקלב:  אני חושב שדווקא בנושא שאתה דיברת עכשיו, פעילות מרכז הארגונים, היום אנחנו לא יודעים היכן הם נמצאים

אורי מקלב:  בשלב הזה של העברה מהמשרד לשוויון חברתי למשרד ראש הממשלה, הרשות עברה והיו עוד כמה גופים שצמודים וצריכים לקבל את שיתוף הפעולה והם צריכים להיות בצורה מושלמת או מתקשרת עם הרשות

אורי מקלב:  אנחנו היום נמצאים במקום שאנחנו לא יודעים היכן הם נמצאים

אורי מקלב:  מצד אחד הם נמצאים בתוך הרשות ומצד שני התקציב שלהם נשאר במשרד לשוויון חברתי

אורי מקלב:  זה דבר שאנחנו רואים שבסופו של דבר הוא יפגע

משה גפני: תכף נשמע אותם

אורי מקלב: אני יודע שטיפלת בעניין הזה, שהתחלת לטפל, אבל צריך בעניין הזה לשים דגש מיוחד כדי שאנשים שבאמת עושים עבודת קודש לא ימצאו את עצמם עכשיו נאבקים כדי לדעת למי הם שייכים ואיך הם פועלים

אורי מקלב:  כל הטיפול, כל הידע, כל הנגישות וכל המעטפת שיש ברשות לניצולי שואה, היא צריכה להמשיך לעשות את זה גם לגבי הארגונים הנלווים

אורי מקלב:  זה לא רק הדבר היחיד אלא יש עוד שניים-שלושה דברים

אורי מקלב:      אני רוצה לסיים

אורי מקלב:  אתם ודאי מכירים את עורכת הדין גליה מאיר אריכא שנמצאת כאן הרבה אבל יש היום מנכ"לית, רונית רוזין, שמונתה לפני כחצי שנה וכבר פועלת ועומדת בראש הרשות כאשר גם מעשיה וגם עיניה לשיפור, לייעול ולתת את המקסימום שאנחנו יכולים לתת לכל האנשים בהם אנחנו מטפלים

אורי מקלב:  תודה

משה גפני: תודה רבה

משה גפני:  קולט אביטל, חברת הכנסת לשעבר, יושבת ראש מרכז הארגונים של ניצולי השואה

קולט אביטל: בוקר טוב

קולט אביטל:  כבוד היושב ראש וכבוד סגן השר

משה גפני: בוקר כבר לא יהיה

משה גפני:  אנחנו כבר בצוהריים

משה גפני:  זאת כנסת שאת לא כל כך מכירה

קולט אביטל: נכון

קולט אביטל:  רציתי לפתוח בשלוש תודות

קולט אביטל:  קודם כל על קיום הישיבה הזאת

קולט אביטל:  שנית, על כך שאחרי הלילה הסוער אתה כאן

קולט אביטל:  שלישית, באמת ומכל הלב על כל מה שעשית במשך השנים ואנחנו עוקבים, כולל למען הקבוצה הזאת שנקראת BEG שבזכותך הם מקבלים גם כסף ממדינת ישראל

קולט אביטל:      אני לא אאריך

קולט אביטל:  אני חושבת שכבוד סגן השר כבר הציג חלק מהבעיה

קולט אביטל:  מתוקף החלטת ממשלה משנת 2007 וגם חוק שעבר ב-2008, הוחלט שמרכז הארגונים מתוקצב על ידי המדינה

קולט אביטל:  המרכז הוכר על ידי המדינה, הממשלה, כגוף יציג

קולט אביטל:  אנחנו מייצגים 56 ארגונים, מסייעים להם במיצוי זכויות, מסייעים להם בפעילות ומצבנו מזה כמה שנים, לפחות עשור, הוא מצב בלתי סביר לחלוטין עד כדי כך שהתקציבים שהוקצו בזמנו הועברו לטיפול מה שהיה פעם משרד הגמלאים ואחר כך המשרד לשוויון חברתי

קולט אביטל:  אנחנו היינו אמורים לקבל 6 מיליון שקלים

קולט אביטל:  במשך הזמן התקציבים האלה הלכו ופחתו ואם זה לא מספיק, אז בעצם את אישור תוכניות העבודה שלנו, אם בכלל, קיבלנו בסוף השנה ולא בתחילת השנה כך ששנה שלמה פעלנו מבלי לדעת אם יש לנו תקציב ואם לא יקוצץ על משהו שהוצאנו

קולט אביטל:  זה גם גורם לכך שאנחנו בכמה פעילויות צריכים לצמצם

קולט אביטל:  אם אתה מצמצם בפעילות, גם מקטינים את התקציב שלך

קולט אביטל:  זה מעין מעגל קסמים

קולט אביטל:      בשנים האחרונות, לפחות בשנה האחרונה, אנחנו קיבלנו מקדמה

קולט אביטל:  עדיין לא קיבלנו את התקציב של שנת 2022

קולט אביטל:  אנחנו במצב של לחיות או לחדול

קולט אביטל:  לבד מכל מה שאנחנו עושים למען הארגונים, אנחנו מטפלים היום ב-22 אלף ניצולי שואה מרומניה, בפנסיות לאלפי ניצולי שואה מפולין, אין לנו במה לממן את המשכורות של הצוות המאוד קטן

קולט אביטל:  אני עובדת בלי שכר, בהתנדבות, אבל יש לנו צוות קטן שצריך להספיק לעשות הכול

קולט אביטל:       המדינה צריכה להחליט, לבד ממה שאמר סגן השר, אם יש עניין שאנחנו נמשיך או שנסגור את הבסטה אבל אי אפשר להמשיך לפעול ככה בחוסר ודאות, בחוסר תקציב

קולט אביטל:      סיפרתי שעכשיו אנחנו מטפלים בהשגת פנסיות לניצולי שואה מרומניה

קולט אביטל:  אנחנו עובדים מול הרשות

קולט אביטל:  הרשות מנפיקה אישור רשמי של המדינה ואנחנו צריכים ללכת למשרד החוץ ולשלם אגרה למשרד החוץ על מסמך רשמי של מדינת ישראל מתוך תקציב שאין לנו

קולט אביטל:  זה מצב בלתי נסבל

קולט אביטל:  אנחנו גם פנינו למבקר המדינה

קולט אביטל:  דרך אגב, אני אזכיר רק שני דברים

קולט אביטל:  בשנת 2018 מבקר המדינה הוציא דוח שהמשרד לשוויון חברתי - אז עוד קראו לו משרד הגמלאים - הוציא 20 אחוזים מהתקציב שלו

קולט אביטל:  הוקמה אז ועדת שרים, מונה מתכלל לאומי – סגן השר איציק כהן שעשה עבודה מצוינת

קולט אביטל:      העבודה בנושא ניצולי השואה היא לא רק ברשות שמעניקה זכויות

קולט אביטל:  צריך להיות איזשהו תכלול בין משרדי הממשלה השונים שכל אחד מהם עושה משהו

קולט אביטל:  לכן חשוב לנו לדעת קודם כל אם אנחנו נמשיך להתקיים או אם אנחנו צריכים לסגור

קולט אביטל:  אם אנחנו נמשיך להתקיים, אדוני יושב ראש הוועדה, צריך לעשות סדר

קולט אביטל:  אנחנו לא יכולים להיות מעין כדור שזז ממקום למקום וגם לא הניצולים

קולט אביטל:       אנחנו צריכים לדעת מה קורה איתנו

קולט אביטל:  לא יכול להיות שנחתמים הסכמים קואליציוניים, מפרקים משרדים, מקימים משרדים, פיזית אנחנו אמורים לעבור לסגן השר מקלב, מעשית התקציבים שלנו או ההקצבה שלנו נשארת במשרד לשוויון חברתי שהוא גם משרד התפוצות

קולט אביטל:  למי אנחנו נגיש את תוכניות העבודה?     

אורי מקלב: היום השר לשוויון חברתי הוא גם שר התפוצות

ינון אזולאי: איפה נמצא התקציב שלהם?     

אורי מקלב: במשרד לשוויון חברתי

משה גפני: תכף נברר את זה

קולט אביטל: זאת הבעיה שאני מביאה לפתחך היום

קולט אביטל:  אני מודה לך על ההזדמנות לדון בזה ולנסות לקדם את הנושא

קולט אביטל:  תודה

משה גפני: תודה רבה

משה גפני:  מישהו מהרשות יכול לתת לנו תמונת מצב? היכן אנחנו עומדים? דרך אגב, אין לי טענות לאף אחד

משה גפני:  יש לי טענות לעצמנו

משה גפני:  היה הסכם קואליציוני מאוד מורכב, מאוד מסובך

משה גפני:  כאן אנחנו מדברים על תקציב, על ארגונים שאני מקווה שבסופו של דבר אנחנו נדע להתגבר על זה

משה גפני:  יש בעיות בקואליציה, בעיות של משרד הביטחון

משה גפני:  נכון? אתה מכיר שיש קואליציה ובתוכה יש בעיות

ולדימיר בליאק: לא

ולדימיר בליאק:  מה פתאום? אני לא מכיר

משה גפני: את החלק הזה אני רוצה לברר

משה גפני:  האמת היא שסגן השר אורי מקלב דיבר איתי ואחר כך דיברתי עם מזכיר הממשלה לנסות לעשות סדר

משה גפני:  השר שיקלי שהוא מופקד על החלק הזה של הארגונים, לפי דעתי גם לא ידע מתי עשו את ההסכם הזה, הוא לא היה בארץ

משה גפני:  סגן השר היה אמור לדבר עם השר שיקלי

אורי מקלב: הוא חזר אתמול בלילה מאוחר

אורי מקלב:  אתה שואל אותי אם דיברתי ואני כבר עונה לך

משה גפני: אנחנו מודעים לבעיה הזאת

משה גפני:  אני מבקש שמישהו ייתן סקירת מצב על הנושא כיוון שבסופו של דבר מי שייפגע, אלה הם הארגונים אבל כאשר הארגונים ייפגעו – ייפגעו ניצולי השואה וזה דבר שאסור לנו להסכים לו

אורי מקלב: לפרוטוקול בנושא ההסכם הקואליציוני

אורי מקלב:  יש ביקורת על שפורקו משרדים

אורי מקלב:  הרשות לניצולי השואה הייתה במשרד ראש הממשלה וטוב לה להיות במשרד ראש הממשלה

אורי מקלב:  אני חושב שכיום גם העובדים מרוצים מהמעבר

אורי מקלב:  אני רוצה להגיד לך שבהסכם הקואליציוני נאמרה מילה אחת, הרשות עוברת

משה שמיר: אני מהמשרד לשוויון וחברתי ואשמח להתייחס

אורי מקלב: אני מתייחס להסכם הקואליציוני

אורי מקלב:  היה מובן שהדברים האלה עוברים יחד עם הרשות

משה גפני: אני לא מסיים את הישיבה הזאת בלי שהמשרד לשוויון חברתי אומר את דברו

משה גפני:  אפילו לא היית צריך להגיד את זה

משה גפני:  זה נראה כאילו לא חשבתי לתת לך

משה גפני:       קודם הרשות

משה גפני:  בבקשה, תמונת מצב

רונית רוזין: מנהלת הרשות

רונית רוזין:  הרשות לזכויות ניצולי שואה תומכת בעמותות ובמוסדות שפועלים לסיוע ניצולי השואה באמצעות מועדונים חברתיים, למשל קבוצות טיפוליות, טיפולים סוציאליים, לחצני מצוקה, דירות

רונית רוזין:  אנחנו מפעילים מערך תמיכות של מעל עשרים מיליון שקלים בשנה

רונית רוזין:  בעבר התמיכה בארגונים הייתה תחת הרשות, כאשר הרשות הייתה במשרד האוצר

רונית רוזין:  בהחלטה 2534 משנת 2007, כפי שצוין כאן קודם, עם הקמת המשרד לאזרחים ותיקים, הועברו התמיכות בארגונים למשרד לאזרחים ותיקים כשמו דאז

רונית רוזין:      צוין כאן הנושא של מבקר המדינה והצורך לתכלל את כל הפעילות של ניצולי השואה תחת גורם אחד

רונית רוזין:  נקבע שם שהרשות לזכויות ניצולי השואה תשמש גורם מתכלל תוך התייחסות מיוחדת לנושא התמיכות בארגונים

קולט אביטל: זה היה סגן שר האוצר

קריאה: בדוח מבקר המדינה נקבע שצריך להיות גורם מתכלל בגלל שיש הרבה גופים

קולט אביטל: מי שמונה זה סגן שר האוצר

רונית רוזין: כן

רונית רוזין:  סגן השר

משה גפני: זה נחמד מאוד

משה גפני:  אני מציע שנעשה יום להיסטוריה שמראה איך התקבלו החלטות ואיך עבר נושא

ינון אזולאי: כמו שאנחנו מכירים, לא יספיק לך יום

משה גפני: בדיוק

משה גפני:  אנחנו צריכים שבוע

משה גפני:  סדנאות בעניין הזה

משה גפני:  כאן בוועדה התקיימו דיונים על הנושא של העברות ואי העברות ולמה

משה גפני:  אנחנו רוצים לדעת מה המצב היום

משה גפני:  איזה חלק של ניצולי השואה נמצא באיזה משרד, איזה חלק של ניצולי השואה נמצא במשרד אחר

משה גפני:  איפה זה נמצא

משה גפני:  אני רוצה לדעת לא בגלל שאני לומד עכשיו היסטוריה אלא בגלל שאני רוצה שהוועדה תהיה מעורבת בעניין עשיית סדר בזה

משה גפני:  בסופו של דבר תהיה כתובת אחת

רונית רוזין: התמיכות בארגונים, 3 מיליון שקלים תמיכות בארגונים ו-3 מיליון שקלים תמיכות בהנצחה, נמצאים במשרד לשוויון חברתי

רונית רוזין:  תמיכות בארגונים, בפעילות של קבוצות טיפוליות, טיפול סוציאלי, מועדונים חברתיים, עשרים מיליון שקלים – אצלנו

רונית רוזין:  מעבר לזה אנחנו מטפלים כמובן בקצבאות, בתגמולים ובכל צורכיהם הפיזיים

משה גפני: הרשות נמצאת במשרד ראש הממשלה?     

רונית רוזין: הרשות היום, מיום ראשון שעבר, נמצאת במשרד ראש הממשלה

משה גפני: מה גובה תקציב הרשות?     

רונית רוזין: 5

רונית רוזין: 6 מיליארד שקלים

משה גפני: זה יפה

משה גפני:  זה לא מספיק אבל זה יפה כי פעם זה היה הרבה פחות

ולדימיר בליאק: איך הוא השתנה במרוצת השנים?     

משה גפני: מלחמת עולם

רונית רוזין: התקציב שילש את עצמו

רונית רוזין:  התקציב הגיע בזכות עבודה שנעשתה כאן בוועדה הזאת לאורך השנים

משה גפני: כן

משה גפני:  הרבה מאוד

אורי מקלב: הגדלת הקצבאות

רונית רוזין: כן

רונית רוזין:  הרחבת הקצבאות

רונית רוזין:  סכומי הקצבאות והגדלת מספר הזכאים

אורי מקלב: גם הסכומים וגם הגדלת מספר הזכאים

משה גפני: נחזור לעניין לשמו התכנסנו

משה גפני:  זה מחולק עכשיו בין משרדים שונים

רונית רוזין: כן

משה גפני: אני חושב, ואני לא יודע, תכף נשמע את החברים, שצריך לחפש דרך שזה יהיה במקום אחד

משה גפני:  תבוא הגברת קולט אביטל והיא תגיד שהיא צריכה להגיש את הבקשה היכן שיש את הכסף והיא צריכה אחר כך להגיש את המסמכים במקום אחר

ינון אזולאי: עדיין לא הבנתי בכמה מקומות נמצא הכול ביחד

ינון אזולאי:  לדעתי היא לא סיימה לתת את הסקירה

קולט אביטל: יש המון משרדי ממשלה

רונית רוזין: יש המון משרדים שמטפלים בניצולי השואה

ינון אזולאי: את מתייחסת לרשות

ינון אזולאי:  השאלה, אם כבר עושים, ועשית כאן בעבר סדר, צריך לבדוק איפה נמצא הכול ולשים כמה שיותר במקום אחד

קולט אביטל: בדיוק כך

ינון אזולאי: זה שהרשות עם 7 מיליארד שקלים, זה בסדר גמור אבל מעבר לזה, כמו שאת אומרת וכמו שאנחנו גם יודעים, זה נמצא בעוד מספר משרדים

ינון אזולאי:  אם יש רשות, שהכול יהיה ברשות והרשות תהיה תחת מקום אחד

ינון אזולאי:  לכן חשוב לפרוס את הכול ולהגיד לנו איפה הכול נמצא וגם אם צריך לעבור עוד שבוע ואז להביא לנו עבודה מסודרת, בסדר, על זה לעבוד

ינון אזולאי:  אם היום יש לנו סגן שר שהוא מטפל בזה, לתכלל את הכול כך שיהיה שם ואם יבוא בעתיד איזשהו הסכם קואליציוני נוסף, זה יהיה במקום אחד

ינון אזולאי:  מסתכלים על הרשות כרשות והיא בעלת הבית לעצמה

ינון אזולאי:  השר או סגן השר הוא מעליהם, זה בסדר, אבל אף פעם לא יהיה את המצב הזה שמכאן לוקחים חלק, את העובדים לוקחים מכאן, את המחשוב מהאוצר ואנחנו יודעים בדיוק איך זה קורה

משה גפני: אם אפשר לתת את הסקירה הזאת

משה גפני:  אני יודע שזה קשה כי אפילו אם יש חלק קטן שנמצא במשרד אחר, זה קשה כי כולם רוצים לעסוק בניצולי השואה, זה דבר שהוא חשוב והכול בא מתוך מניעים וכוונות טובות אבל חייבים לעשות בזה סדר כי אחרת הארגונים יקרסו

קולט אביטל: היושב ראש, יש תקציבים ייעודיים במשרד הרווחה, במשרד הבריאות, במשרד השיכון

קולט אביטל:  אדם שצריך להגיע למוסד סיעודי, צריך לעבור עשר תחנות

קולט אביטל:  זה הסיפור

ינון אזולאי: שאלה

ינון אזולאי:  אדם הוא ניצול שואה ומקבל קצבה רגילה והוא צריך לקבל עובד זה

קולט אביטל: משרד הפנים

ינון אזולאי: יש לו גם דמנציה

ינון אזולאי:  אין לכם הרבה כאלה שמוכרים כניצולי שואה וזה קרה להם ישירות בגלל השואה, ואז הם מקבלים עוד סכום מסוים

ינון אזולאי:  בשנת 2018 היה אדם אחד כזה והיום נראה לי שיש 98 כאלה

רונית רוזין: לא

רונית רוזין:  יש יותר

ינון אזולאי: אבל זה התחיל ממאבק של אדם אחד

ינון אזולאי:  אם היה משהו מסודר, אותו אחד לא היה צריך להיטרטר ממקום למקום, לבתי משפט, ואנחנו יודעים בדיוק איך הגיע הדבר הזה

ינון אזולאי:  אני יודע שבשנה האחרונה התשובה שקיבלו שמדובר ב-98 אנשים

אורי מקלב: התפיסה של הרשות היא שלא צריך להגיע לבתי משפט

אורי מקלב:  זאת הנחת העבודה אבל לא כל המשרדים שותפים

ינון אזולאי: זו הבעיה

משה גפני: בואו נעשה סדר ונדע היכן אנחנו עומדים

גליה מאיר אריכא: יש נושאים שהם תחת סמכותם המובנית האינהרנטית של המשרדים שלא נוכל להחליף אותם כמו משרד השיכון שדואג לסיוע בשכר דירה ודיור ציבורי וכמו רשות האוכלוסין שמפלת בעובדים זרים וכמו ביטוח לאומי

גליה מאיר אריכא:  לא נוכל להחליף אותם

גליה מאיר אריכא:  אבל יש נושאים שהממשלה הקצתה תקציב ייעודי למשרד – כמו שאמרה קולט, במשרד הרווחה יש תקציבים ייעודיים, במשרד הבריאות, במשרד לשוויון חברתי – ואין שום מניעה שכל התקציבים האלה יאוגמו וירוכזו

גליה מאיר אריכא:  מבקר המדינה מדבר על זה

גליה מאיר אריכא:  בכלל, כל הנושא של הטיפול בניצולי שואה מאז ומתמיד, הטענה העיקרית הייתה שהנושא מפוזר בין כמה משרדי ממשלה

גליה מאיר אריכא:  יש נושאים שאנחנו נוכל לפתור אותם באמצעות שיתופי פעולה ותכלול והקמנו צוות בין-משרדי שקיים עשרות דיונים ואכן יש נושאים שהצלחנו להרים אותם ביחד ובשיתוף פעולה

גליה מאיר אריכא:  למשל, עשינו שיתוף פעולה עם משרד הרווחה ויצרנו רשימה משותפת של ניצולים ערירים שלא היינו מצליחים ליצור אותה אילו לא היה שיתוף פעולה עם משרד הרווחה

גליה מאיר אריכא:  או למשל הקלנו בקריטריונים לקבלת סיוע בהנגשת דיור עם משרד השיכון

גליה מאיר אריכא:  אני לא אחליף את משרד השיכון, יש לו את הנוהל שלו במתן סיוע כספי, אבל אני כן אעשה מסלול ירוק לניצולי שואה

גליה מאיר אריכא:      בנושא של שוויון חברתי למשל, יש למשל שלושה נושאים עיקריים שהם תחת סמכותם, שזה השבת רכוש, שזה הנצחה ושזאת התמיכה בארגונים

גליה מאיר אריכא:  תמיכה בארגונים למשל, אנחנו אלה שמתנהלים באופן יום יומי מול ארגוני ניצולי שואה

גליה מאיר אריכא:  יתרה מכך, יש לנו מיזמים משותפים איתם

גליה מאיר אריכא:  יש לנו פרויקטים, יש לנו כנסים

גליה מאיר אריכא:  לא יכול להיות שיש לנו פרויקט משותף איתם ואנחנו בסוף צריכים לבקש את המימון מגורם שלישי אחר

גליה מאיר אריכא:  זה נושא שאני חושבת שבהחלט אפשר לדבר עליו

אורי מקלב: אנחנו לבד תומכים בסכום של עשרים מיליון שקלים

גליה מאיר אריכא: כן

גליה מאיר אריכא:  עשרים מיליון שקלים ובכלל כל הפעילות שלנו היא 5

גליה מאיר אריכא: 6 מיליארד שקלים

גליה מאיר אריכא:  זה ברור

משה גפני: תודה רבה

משה גפני:  המשרד לשוויון חברתי

אורי מקלב: משפט אחד לגבי מימוש זכויות

אורי מקלב:  עורכת דין אריכא, האם אנחנו באמת מכוונים לכך שמימוש זכויות של ניצול שואה צריך להיות דרך בית המשפט?     

משה גפני: זה לא הנושא עכשיו

אורי מקלב: אני הבנתי שהוא שואל למה צריך להגיע לבית משפט

אורי מקלב:  אנחנו לא שם

אורי מקלב:  אנחנו במקום אחר לגמרי

ינון אזולאי:  דיברתי על מקרה ספציפי שהיה ומשם התפתח העניין הזה

ינון אזולאי:  אני בא לחזק אבל אני אומר שאם זה היה במקום אחד, זה היה מסתדר

ינון אזולאי:  מה שאומרת גליה, היא אומרת דבר נכון

ינון אזולאי:  מה שמובהק, היכן שמטפלים בו שזה דבר גדול כמו משרד השיכון, צריך להיות משרד השיכון

ינון אזולאי:  כמו שתגיד להם קצבת ביטוח לאומי, נעביר אותם אליהם

ינון אזולאי:  לא

ינון אזולאי:  יש דברים שהם מובהקים ואותו ניצול שואה יודע שהוא פונה למשרד המסוים הזה והזה

משה גפני: רבותיי, אם אפשר, בבקשה, אני רוצה להגיע לאיזשהו פתרון

משה גפני:  אנחנו לא נמצה היום את הדיון על ניצולי השואה

משה גפני:  המשרד לשוויון חברתי, משה הומינר

משה שמיר: ראש אגף תקציבים

משה שמיר:  אני אתייחס לכמה נקודות שהועלו כאן

משה גפני: אני אגיד לך למה אני רוצה להגיע בסוף

משה גפני:  אני רוצה להגיע בסוף לזה שהדבר הדחוף ביותר הם הארגונים

משה גפני:  הארגונים עומדים בפני קריסה מוחלטת

משה גפני:  הם היו גם אצלי

משה גפני:  הם לא מקבלים את מה שהם צריכים לקבל, וצריך לעשות זה יהיה מקום אחד, היכן שנמצאת הרשות, הרשות תקבל את הנושא של התמיכה בארגונים

משה גפני:  יש עוד המון בעיות שגם בהן אני חושב לטפל אבל לא היום

משה שמיר: אני אתייחס לנקודות שעלו כאן

משה שמיר:  הנושא הזה של התמיכה במרכז הארגונים היה במשרד האוצר יחד עם הרשות לניצולי שואה עד שנת 2007 והסיבה שהוא עבר למשרד לשוויון חברתי הייתה כי לא בוצעה תמיכה בפועל ולכן הוחלט להעביר את זה למשרד לשוויון חברתי

ינון אזולאי: זה לא בגלל זה

ינון אזולאי:  הוחלט להעביר לשם בגלל פוליטיקה

ינון אזולאי:  בואו נשים את הדברים על השולחן

ינון אזולאי:  זאת אשמתנו כחברי כנסת, כהסכמים קואליציוניים

ינון אזולאי:  כל אחד בא ורוצה, אז נותנים לכל אחד

ינון אזולאי:  כך זה בממשלות לדורותיהם

ינון אזולאי:  כאן אנחנו יכולים להגיד את האמת

ינון אזולאי:  זה נלקח מסיבה פוליטית

ולדימיר בליאק: הוא גורם מקצועי

ולדימיר בליאק:  מה אתה רוצה שהוא יגיד לך?     

ינון אזולאי: אני רוצה לעזור ולכוון אותו לאמת

משה גפני: אם אפשר בבקשה לא לייפות את המצב

משה גפני:  אנחנו אשמים בזה

משה גפני:  אנחנו אשמים

משה גפני:  לא היינו מספיק חזקים

משה גפני:  היה צריך לעשות את זה אז באופן כזה שזה יהיה במקום אחד אבל ננסה לעשות זאת עכשיו 

משה שמיר: אני אגיד עוד נקודה

משה שמיר:  צריך גם לזכור שבסוף נכון להיום הרשות בכלל לא עוסקת בנושא ההנצחה של ניצולי שואה אלא רק בנושא הפיצויים

משה שמיר:  זאת אומרת, החלק הזה של התמיכות נכון להיום הוא לא חלק מעיסוקי הרשות

משה שמיר:      דבר נוסף

משה שמיר:  המקור שבו התמיכות ישבו, זה לא מה שהיה משנה

משה שמיר:  זאת אומרת, המשרד מעמיד להם את התקציב והתקציב שהם מקבלים בפועל הוא לאור הפעילות

משה שמיר:  זאת אומרת, כל הפעילות שהם מבקשים, המשרד, כמעט מאה אחוזים, מה שאפשר - מאשר

משה שמיר:  נושא התזרים ומתי התמיכה מגיעה, זה בהתאם לאישור שמגיע מהחשב הכללי ואנחנו עוד מקבלים אישורים חריגים מהחשב הכללי לאור העובדה שמדובר בניצולי שואה, עוד להקדים להם ולתת להם 50 אחוזים תמיכה עוד לפני שהם מציגים פעילות

משה שמיר:  לפעמים חלק מהתשלום מתעכב לאור העובדה שנגיד עדיין לא קיבלנו דוח ביצוע של שנת 2022 ולכן גם לא יצא התשלום בגינו

משה שמיר:  לדוגמה, המשרד השיג אישור מיוחד לשלם את החמישים אחוזים תמיכה עוד לפני ביצוע הפעילות

משה שמיר:      אני רוצה לומר שאם זה ישב ברשות ניצולי שואה, זה לא מה שישנה את התזרים של מרכז הארגונים

משה שמיר:  הבעיה פה היא בהתנהלות הממשלתית, בכללים של הממשלה שמגבילים את מועד התשלום ואת צורת ההתקשרות ועבור מה ניתן לשלם

משה שמיר:  לדוגמה, כך המשרד תומך בכם בכל פעילות שמבוצעת ואושרה לפי מבחן התמיכה בתשעים אחוזים, התמיכה המקסימלית שאפשרית

משה שמיר:  כך שהמיקום בו זה ישב, זה לא ממש ישנה

משה גפני:  אנחנו קיימנו כאן דיון על התקציב ההמשכי

משה גפני:  ישב כאן סגן הממונה על התקציבים ואנחנו אמורים לקיים עוד דיון על העניין הזה עם החשב הכללי ועם הממונה על התקציבים

משה גפני:  דובר על כך שיש דברים – גם בתקציב המשכי – שעדיין אין תקציב מדינה וכל מה שאתה אומר על הכללים האלה של החשב הכללי, יש מקרים שהם מקרים דחופים, שמכירים בזה, המשרד אומר להם שיש בעיה קריטית ואחרת הנושא קורס – הם נותנים את מלוא התקציב

משה גפני:  אמר את זה כאן אתמול סגן הממונה על התקציבים

משה גפני:      הארגונים האלה קורסים

משה גפני:  אנחנו יכולים לבוא ולתת סיבות מכאן ועד להודעה חדשה בהנחיות של החשב הכללי

משה גפני:  אותם ניצולי שואה שהארגונים מטפלים בהם, יותר לא טפלו בהם

משה גפני:  מי ייקח את זה על עצמו? מי ייקח את הנושא הזה על עצמו? אם לא היינו בעניין, אנחנו לא ועדת כספים ואתם נותנים לנו הרצאות על איך מעבירים כסף כשאין תקציב, בסדר, אבל אנחנו עוסקים בזה

משה גפני:  אתמול עסקנו בזה

משה גפני:  ישב סגן הממונה והוא אומר שכאשר יש קריסה, אנחנו באים ואנחנו נותנים את המאה אחוזים

משה גפני:  אני רוצה לדעת האם המשרד לשוויון חברתי בא למשרד האוצר, לחשב הכללי, ואומר שיש קריסה ומה הייתה התשובה לכך

משה גפני:  הרי אי אפשר לשקר אותנו יותר מדי

משה גפני:  יושב כאן האיש הבכיר מאגף התקציבים ומהחשב הכללי והם אומרים שבמקרה הזה הם עוזרים

יעלה גרין לשם: הלשכה המשפטית של המשרד לשוויון חברתי

משה גפני: איך זה הגיע ללשכה המשפטית? בסדר, אני מכבד את היועצות המשפטיות, בבקשה

משה גפני:  גם את היועצים וגם את היועצות

יעלה גרין לשם: רציתי להוסיף על הדברים שאמר משה

משה גפני: יש לי שאלה אליך

משה גפני:  את יועצת משפטית, אני מאוד מכבד יועצות משפטיות ויועצים משפטיים, לא אמרת אף מילה בעניין הזה שהרשות נמצאת במקום אחד והארגונים נמצאים במקום אחר

משה גפני:  הרי הם עושים פחות או יותר את אותו הדבר

ינון אזולאי: יש לי בקשה ממך הרב גפני

ינון אזולאי:  היא עוד לא התחילה לדבר

ינון אזולאי:  תן לה הזדמנות

משה גפני: בבקשה

משה גפני:  בכבוד

יעלה גרין לשם: תודה רבה

יעלה גרין לשם:  אני אתחיל ואני אגיע גם לשאלה שלך

יעלה גרין לשם:  קודם כל, במשך שנתיים היינו בלי תקציב ובשנתיים האלה היו כללים מאוד נוקשים של החשב הכללי בקשר להעברת תמיכות

יעלה גרין לשם:  אנחנו במשרד אישרנו תמיכה ופנינו לוועדה המיוחדת במשרד האוצר בגלל הנושא המיוחד הזה ולא קיבלנו אישור

יעלה גרין לשם:      אותו דבר לגבי חריגה בהנהלה וכלליות

יעלה גרין לשם:  אנחנו המלצנו שכדי שלא תהיה חריגה, להעמיד חמישים אחוזים משכר המנכ"ל וקולט מכירה את זה

יעלה גרין לשם:  משרד האוצר, בהתאם לכללי התמיכות, לא אישר את זה

יעלה גרין לשם:  זאת אומרת, אנחנו עושים את הניסיונות שלנו כן לתת וכן לשכנע אבל לא הכול בשליטתנו

יעלה גרין לשם:  אני באמת לא בטוחה שהמצב יהיה שונה במקום אחר כי זאת תפיסה מערכתית יחד עם החשב הכללי ומשרד המשפטים שצריך לשנות ביחד בכל מה שקשור לניצולי שואה

משה גפני: אבל כשבאה הרשות לניצולי השואה, כולם מכירים אותה, היום שמה הולך לפניה, והיא אומרת שיש כאן את העולים מרומניה למשל

משה גפני:  יש את הנושא הזה שאומרת את זה הרשות לניצולי השואה והיא אומרת את זה לאגף החשב הכללי, לאנשים שעוסקים בזה, לוועדה

משה גפני:  מתייחסים אליהם אחרת מכיוון שזה דבר שהוא בנפשנו

משה גפני:  זה לא אחד המשרדים שמבקש הרבה מאוד דברים וגם את זה

משה גפני:  סאת הרשות והיא עוסקת בניצולי השואה

משה גפני:  את לא חושבת שזה היה משנה?     

יעלה גרין לשם: האמת, לא

יעלה גרין לשם:  אני חושבת שההיכרות שלנו עם משרד האוצר סביב הנושאים האלה ועם משרד המשפטים, אלה דיונים ארוכי שנים איך להקל ואיך לעזור גם בשיתוף של מרכז הארגונים

משה גפני: מי נמצא כאן ממשרד המשפטים?     

קריאה: אין נציג

משה גפני: עורכת דין שרי ורדי

שרי ורדי: אני נציגה של הסיוע המשפטי

שרי ורדי:  אני ממונה ארצית על תחום ניצולי שואה בסיוע המשפטי במשרד המשפטים

משה גפני: אז יש כאן נציג של משרד המשפטים

שרי ורדי: נכון, אבל אנחנו מייצגים את הניצולים עצמם במימוש זכויות

משה גפני: עוד יותר טוב

יעלה גרין לשם: הרפרנט של התמיכות לא נמצא כאן, מי שאיתו אנחנו בדיונים

משה גפני: למה שהוא יבוא? הוא צריך לתת כסף

משה גפני:  הוא עוד יבוא? כשהוא ירצה לבוא לכאן, אנחנו נגיד לו שאין לנו זמן

יעלה גרין לשם: אני באמת לא חושבת שבדיונים האלה זה היה משנה

משה גפני: האם את לא חושבת שצריך שזה יהיה במקום אחד?     

יעלה גרין לשם: אני חושבת שאנחנו מקיימים את זה יותר מעשור

יעלה גרין לשם:  אחנו מכירים את התחומים האלה טוב ויודעים איך לדאוג

יעלה גרין לשם:  אנחנו מכירים את הפטנטים ויודעים איך לאשר

ינון אזולאי: היא אומרת שאתה צודק

ינון אזולאי:  זה אמור להיות במקום אחד אבל אצלם

משה גפני: מה אתם מציעים לעשות עכשיו? זה הולך לקרות

משה גפני:  עם מה אנחנו יוצאים מהישיבה הזאת? אני לא מדבר על הבעיה הכללית

יעלה גרין לשם: אני אגיד

יעלה גרין לשם:  אחת הבעיות שהפעילות פוחתת או לא תמיד כאשר מגיעים לדוחות הביצוע יש הלימה ופה אנחנו מזרימים פחות כסף וזה יוצר הרבה בעיות

יעלה גרין לשם:  אפשר לחשוב ביחד – ואנחנו בדיבור על זה כמה זמן – אם יש סיכון במבחני התמיכה שיעזור למרכז הארגונים לממש את הפעילות, אם יש משהו בתוך זה שאפשר לעשות

יעלה גרין לשם:  אני יודעת שגם הקורונה מאוד פגעה בפעילות שלהם

ינון אזולאי: את יודעת, יש לנו מזל במדינה שהיו שלושה דברים: קורונה, בחירות ותקציב המשך

ינון אזולאי:  כל אחד משתמש עם זה למשהו אחר

ינון אזולאי:  בסופו של דבר מי שמפסיד, אלה הארגונים האלה שמטפלים בקצה, באותם אנשים שהם הכי חלשים ושבזכותם אנחנו כאן במדינה שלנו

ינון אזולאי:  זו הבעיה הגדולה

ינון אזולאי:        הכול טוב ויפה, יש לנו יועצים משפטיים, יש שרים ויש את כולם אבל הבעיה האמיתית – את בדיוק נוגעת בבעיה אבל את לא אומרת אותה – שזה מפוזר ואז כמשרד את צריכה לבוא לאוצר וההוא בא לאוצר והאוצר מגלגל את כולם

יעלה גרין לשם: אני באמת לא חושבת שזה מה שישנה ואני אגיד עוד דבר

יעלה גרין לשם:  היכן שאנחנו יכולים במבחני התמיכה, כל מה שקשור לניצולי השואה, מעגלים את הפינות

משה גפני: אני רוצה לדעת כשאנחנו יוצאים מהישיבה הזאת מה אתם עושים על מנת שהארגונים יקבלו את הכסף, כדי שיוכלו לתפקד ויוכלו להגיע לניצולים

משה גפני:  זה מה שאני מבקש לדעת

משה גפני:  לא הרצאות מלומדות שמהן לא יוצא לי כלום

קריאה: גם שעון החול הולך ואוזן

יעלה גרין לשם: יכול להיות שצריך שינוי הוראות של החשב הכללי במה שקשור ספציפית לניצולי השואה

משה גפני: אמרתי

משה גפני:  אתמול היה כאן איתי טמקין

יעלה גרין לשם: ביקשנו את האישורים לשלם ולא קיבלנו

משה גפני: אני אומר לך שזה מה שהיה אתמול

משה גפני:  אני לא מספר לך מה היה לפני מאה שנים

משה גפני:  אתמול היה כאן איתי טמקין מאגף התקציבים

משה גפני:  את מכירה את השם הזה?     

יעלה גרין לשם: לא

משה גפני: כי את יועצת משפטית אבל התקציבן מכיר

משה גפני:  אתה היית צריך לראות אותו יושב כאן, ממש בעל בית

משה גפני:  הוא אמר שהוא נותן את הכסף

משה גפני:  בסופו של דבר הוא נותן את הכסף ואם היה צריך לדבר עם החשב הכללי, הייתי מדבר עם החשב הכללי

משה שמיר: במקרה הזה ההוראות שמגבילות מגיעות מהחשב הכללי

ינון אזולאי: אין בעיה

ינון אזולאי:  תגיד לי, למה נתתם רק ארבעים אחוזים מקדמה? גם בתמיכות שנתנו, בסופו של דבר הגיעו לשבעים אחוזים

ינון אזולאי:  למה להם אתם נותנם ארבעים אחוזים?     

קריאה: לא, לא קיבלו שבעים אחוזים

קריאה:  תפסיקו כבר

ינון אזולאי: ארבעים אחוזים הם קיבלו

ינון אזולאי:  הם אומרים שקיבלו ארבעים אחוזים

ינון אזולאי:  אם הם קיבלו ארבעים אחוזים, גם לפי מה שאתם אומרים בתקציב ההמשכי, החשב מאשר בשבעים אחוזים תמיכות

ינון אזולאי:  היה כאן החשב אתמול

ינון אזולאי:  תסתכל בתקציב ההמשכי

משה שמיר: לא, לא חמישים אחוזים שזאת חריגה ביחס למה שמאושר באופן כללי לתמיכות

משה שמיר:  אני אומר שהם לא קיבלו את יתר הכסף כי לא הוגשו דוחות ביצוע נכון להיום

ינון אזולאי: אבל אני מדבר איתך על שבעים אחוזים בתקציב המשכי, לא במשך השנה

ינון אזולאי:  הם היו צריכים עכשיו לעמוד על תשעים אחוזים לפחות ולקבל, אם לא את המאה אחוזים

משה שמיר: לא הוגשו דוחות ביצוע

ינון אזולאי: תבדוק למה לא הוגשו דוחות ביצוע

ינון אזולאי:  אולי אין להם כסף? ואתם מושכים אותם עד סוף שנה, אז איך יהיה? תחשבו גם על זה

ינון אזולאי:  אתה רוצה שהם יעבירו לך דוחות ביצוע בלי לשלם, בלי שיהיה להם? פעם אחרונה הם קיבלו באפריל

ינון אזולאי:  כלומר, הם נמצאים 8 תקציב

ינון אזולאי:  כלומר, אין להם מהיכן להביא ואתה אומר להם להביא דוחות ביצוע

ינון אזולאי:  מאיפה הם יביאו? מהקניות בהקפה במכולת?     

משה גפני: ינון, תודה

משה גפני:  עורכת הדין שרי ורדי

ינון אזולאי: אנחנו יודעים טוב מאוד מה זה דוחות ביצוע אבל אנחנו גם יודעים מה זה לבצע

ינון אזולאי:  אנחנו יודעים גם מה זה כשהם צריכים לבצע ואין להם כסף

ינון אזולאי:  אל תדברו איתנו בסיסמאות

יעלה גרין לשם: המקדמות משולמות לפני אישור תמיכה

ינון אזולאי: אני יודע שהמקדמות משולמות אבל מתי הייתה הפעם האחרונה שהן שולמו? באפריל

משה גפני: ינון, יש לי בקשה אליך

משה גפני:  אנחנו צריכים לסיים את הישיבה הזאת

משה גפני:  אני יודע ומכיר, וגם אתה מכיר את זה, את הבעיה שיש בעניין הזה

משה גפני:      עורכת דין שרי ורדי, אם אפשר להתייחס בקצרה ולומר מה עושים

שרי ורדי: אני שוב מציינת שאנחנו מטפלים בסיוע לניצולי שואה בעניין מימוש הזכויות שלהם ועושים זאת ללא תשלום וללא מבחני הכנסה

שרי ורדי:  אנחנו עוזרים לניצולי שואה לקבל את מרב הזכויות שמגיעות להם כולל הכרה בנרדפות, לקבלת קצבה, לקבלת מענקים, מימוש הזכויות

משה גפני: נושא הדיון כאן הוא הארגונים

שרי ורדי: אני יודעת אבל אתה פנית אלי

שרי ורדי:  קודם כל, זה חשוב שידעו שאנחנו נותנים את זה כי קודם חבר הכנסת מקלב העלה את הנושא

שרי ורדי:  זה חשוב שידעו שיש עזרה של עורכי דין שניתנת בחינם לכלל ציבור הניצולים והלוחמים

שרי ורדי:      לגבי הארגון ותקציבים, זה לא החלק שלנו

משה גפני: אבי רוזנטל, בקצרה

משה גפני:  תציג את עצמך לפרוטוקול

מיקי רוזנטל:  אני מנכ"ל מרכז הארגונים של ניצולי השואה בישראל

מיקי רוזנטל:  קולט היא יושבת הראש

מיקי רוזנטל:  היא הסבירה במקרו ואני רוצה לומר במיקרו

מיקי רוזנטל:       אנחנו היום מטפלים ב-7,000 ניצולי שואה מרומניה

מיקי רוזנטל:  אם אנחנו מחר סוגרים את המשרד, זה יצטרך להתפזר בין כל אלה שמביאים לנו תבחינים, תמיכות, תזרימים, תלונות ועוד כמה ת'

מיקי רוזנטל:  זה לא יעזור

מיקי רוזנטל:  אני רוצה לתת לכם דוגמה קטנה

מיקי רוזנטל:  עכשיו יש עלינו ביקורת של רשם העמותות, של החשב הכללי, מס הכנסה

מיקי רוזנטל:  מה זה, הילכו שניים יחדיו בלתי אם נועדו? מי המציא את זה? זה כנראה הם, כאילו הלשינו עלינו או משהו

מיקי רוזנטל:  אני לא יודע

מיקי רוזנטל:  מה זאת אומרת כל הגופים האלה?     אני רוצה לתת לך דוגמה מהחיים

מיקי רוזנטל:  באה קולט אביטל ואומרת לי שרוצים למכור את החותמות של אושוויץ

מיקי רוזנטל:  את החולמות של אושוויץ רוצים למכור

מיקי רוזנטל:  לוקחים עורך דין פרו-בונו, הולכים לבית המשפט, קולט אביטל ואני הולכים לבית המשפט

מיקי רוזנטל:  לא יד ושם, לא שוויון חברתי, לא מי יודע מי מטפל בענייני שואה, שנינו הולכים

מיקי רוזנטל:  היא משכנעת אותי להביא את התמונות של ההורים שלי עם שני המספרים על היד וכך אנחנו זוכים במשפט כדי שלא ילכו החותמות למכירה

מיקי רוזנטל:  מה קורה בסוף? אנחנו חוזרים למשרד ואנחנו צריכים לשלם עכשיו אגרה לבית המשפט כי הוא היה פרו-בונו

מיקי רוזנטל:  את האגרה אסור לנו להוציא כי זה לא היה בתמיכות

מיקי רוזנטל:  לא הגשנו

מיקי רוזנטל:  איך נגיש? כך זה הולך כל הזמן

משה גפני: תודה רבה

משה גפני:  הנושא ברור

משה גפני:  אני מבקש מהרשות שתכינו לנו רשימה על ניצולי השואה מהיכן הם מקבלים תמיכה

משה גפני:  החלק של מה שבאמת קשור למשרדים האחרים - שיהיה כתוב שזה קשור למשרדים האחרים והחלק שלא חייב להיות קשור למשרדים האחרים, שצריך להיות ברשות – שהוא יהיה ברשות

משה גפני:  אני רוצה רשימה של הניצול שמקבל את זה ממשרדי הממשלה השונים, מה צריך להיות במשרדים האחרים ומה צריך להיות ברשות

משה גפני:  דיברתי על הניצולים

משה גפני:  צריך לקבל סיוע בשכר דירה ממשרד השיכון, שיגידו זה משרד השיכון

משה גפני:  הוא צריך לקבל ממשרד הרווחה, יגידו משרד הרווחה

משה גפני:  לעשות ריכוז של כל הנושא הזה

משה גפני:      אני מבקש שסגן השר מקלב ישב עם השר שיקלי

משה גפני:  החלק הזה של הארגונים הוא חלק מיותר לחלוטין

משה גפני:  הוא מציג לא יפה אותנו כמדינה

משה גפני:  אני לא מאשים אף אחד אבל צריך את ההידברות הזאת ולהגיע לפתרון שזה יהיה במקום אחד

משה גפני:      אני הופך להיות העוזר שלכם במשרד לשוויון חברתי

משה גפני:  אני מבקש

משה גפני:  אתם חוזרים למשרד, אתם תבקשו את הכסף עבור הארגונים ואם אתם רואים שאתם לא מסתדרים, תגידו לי

משה גפני:  אני הופך להיות העוזר שלכם

משה גפני:  אני מתקשר לממונה על התקציבים ואני מתקשר ליהלי רוטנברג, לחשב הכללי, ואני אומר לו שהניצולים הולכים להיפגע בגלל שלכם אין קריטריון בעניין הזה

משה גפני:  אמרתם כאן לוועדה שכשיש משהו קריטי, פועלים בעניין הזה

משה גפני:  אני הולך לעזור לכם

משה גפני:  אם אתם לא פונים אלי, המשמעות של העניין היא שלא עשיתם כלום או שהעניין הסתדר

משה שמיר: אנחנו במשרד עשינו

משה גפני: מה שעשיתם כבר לא מעניין

משה גפני:  כרגע אני מדבר על היום

משה שמיר: אני אגיד מה

משה שמיר:  אנחנו עשינו והגשנו לחשב הכללי המלצה לאשר חמישים אחוזים חריגה בהוצאות הנהלה וכלליות של הארגונים

משה שמיר:  ועדה שהתקיימה אצל החשב הכללי דחתה את החריגה הזאת

משה גפני: אז תסגרו את המשרד

משה גפני:  היא דחתה

משה גפני:  מה תגידו לניצולים? לא הבנתי

משה גפני:  מה אתם הולכים להגיד להם, שהיא דחתה? אני מציע את שירותיי

משה גפני:  אני יושב ראש ועדת הכספים במדינת ישראל, אני אומר לך – אתה ממונה על התקציבים במשרד לשוויון חברתי - שאתה צריך לסייע לארגונים שעוסקים בניצולי השואה

משה גפני:  אני מציע את עזרתי

משה גפני:  אתה מספר לי מה אמרו לך פעם?     

ינון אזולאי: אתם אומרים שעשר שנים זה עובד וזה טוב

ינון אזולאי:  אם כך זה עובד, זה גרוע

ינון אזולאי:  אם זה כך עובד שאין לכם את הכוח מולם – זה לא טוב

ינון אזולאי:  זה לא עובד

ינון אזולאי:  הדבר הזה כנראה לא הצליח

ינון אזולאי:  אם מגיעים למצב שהארגונים באים וצועקים ולא פעם ראשונה, המצב לא טוב

משה גפני: אנחנו הולכים כבר לסעיף הבא בסדר היום

משה גפני:  אני מבקש אדוני סגן השר שתשבו

משה גפני:  שניכם אנשים אחראיים, גם השר שיקלי וגם סגן השר מקלב

משה גפני:  צריך לעשות סדר בעניין הזה

משה גפני:  צריך להגיע לפתרון

משה גפני:  כך זה לא יכול להימשך

משה גפני:  זה דבר שהוא לא לעניין

משה גפני:  אם אני הייתי במקום קולט אביטל, ואני לא, עם מי מתעסק? עם מי אני צריך לדבר? אפשר לחשוב שמדובר כאן על איזה מין מפעל ענק

משה גפני:  מדובר על הארגונים שתקציבם דל והם צריכים לעזור לארגונים היותר קטנים

משה גפני:      צריך לפתור את הבעיה הזאת ומיד

משה גפני:  אני מוכן לעזוב את כל הדברים האחרים שאני עוסק בהם, כשאתה מרים אלי טלפון ואתה אומר שדיברת עם פקיד בוועדה הזאת והם אומרים שהם לא יכולים לתת כסף

משה גפני:  אני אתקשר לממונה עליו

משה גפני:      הרשות לניצולי השואה, דיברנו על עזרה ראשונה כדי לפתור את הבעיה המיידית

משה גפני:  אני רוצה סדר בעניין הזה

משה גפני:  אני רוצה רשימה שתובא לדיון כאן בוועדה, אחרי שתהיה רשימה שלכם או שנראה שזה בסדר והכול מצוין

משה גפני:  איפה נמצא כל אחד מניצולי השואה, באיזה משרד הוא מטופל ובגין אילו דברים הוא מטופל

משה גפני:  יכול להיות שהכול בסדר

משה גפני:  אם לא בסדר, צריך בהסכמה לעשות שינויים

משה גפני:      תודה רבה